《赋得潼关晓骑送盛舜臣还吴》
明代·朱诚泳

重关高耸玉绳低，曙色微分柳外堤。远道有人催去马，清时无外效鸣鸡。

帝城瑞日瞻来近，亲舍孤云望欲迷。去去不须增感慨，好将形胜入新题。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。